armvectores/hy_wikipedia_2023 huggingface dataset:
How Deep Is Your Love

«How Deep Is Your Love» (հայերեն՝ «Ինչքա՞ն է քո սիրո խորությունը»), շոտլանդացի դիջեյ, երաժշտական պրոդյուսեր Քելվին Հարիսի և բրիտանական Disciples պրոդյուսերական տրիոյի երգը։ Այն որպես սինգլ թողարկվել է 2015 թվականի հուլիսի 17-ին Deconstruction Records, Fly Eye Records և Columbia Records լեյբլների կողմից։ Երգը ամբողջությամբ կատարում է նորվեգացի երգչուհի, երգերի հեղինակ Ինա Ռոլդսեմը, ում անունը, սակայն, պաշտոնապես չի նշվել որպես երգի կատարող։ Երգը գլխավորել է մի շարք երկրների հիթ շքերթներ, իսկ բրիտանական սինգլների հիթ շքերթում զբաղեցրել է երկրորդ հորիզոնականը։


== Նախապատմություն և թողարկում ==
2015 թվականի հունիսի 3-ին Քելվին Հարիսը իր Թվիթթերի էջում հայտարարեց, որ իր նոր սինգլը կոչվելու է «How Deep Is Your Love» և այն համագործակցություն է բրիտանական Disciples պրոդյուսերական տրիոյի հետ։ Հուլիսի 8-ին համացանցում հայտնվեց երգից մի փոքրիկ հատված, իսկ ամբողջական տարբերակով այն ներկայացվեց հուլիսի 15-ին։ Երգը որպես սինգլ iTunes-ում հասանելի դարձավ հուլիսի 17-ին։ Երգի ստեղծման գաղափարը ծնվել է նորվեգացի երգչուհի, երգերի հեղինակ Ինա Ռոլդսեմի մոտ, ով նաև կատարում է այն, սակայն իր համաձայնությամբ երգի պաշտոնական անվանման մեջ չի նվել որպես կատարող։ Խոսելով երգի ստեղծման մասին՝ Ռոլդսեմը ասել է․


== Տեսահոլովակ ==
Երգի տեսահոլովակը, որի ռեժիսորն է Էմիլ Նավան, նկարահանվել է 2015 թվականի հունիսին Կալիֆորնիա նահանգի Մալիբու քաղաքում։ Պրեմիերան կայացել է օգոստոսի 4-ին Tidal կայքում, իսկ օգոստոսի 6-ին տեղադրվել է Քելվին Հարիսի VEVO ալիքում։ Տեսահոլովակում նկարահանվել է ամերիկացի մոդել Ջիջի Հադիդը։
Տեսահոլովակն դրական ընդունելության է արժանացել երաժշտական քննադատների կողմից, որոնցից շատերն նկատել են, որ Հադիդը տեսահոլովակի ընթացքում չափից շատ է խաղում մազերի հետ։ Քննադատներ նաև գրել են, որ ամենայն հավանականությամբ Հադիդին տեսահոլովակում նկարահանելը եղել է ամերիկացի երգչուհի Թեյլոր Սվիֆթի գաղափարը, քանի որ Սվիֆթն ու Քելվին Հարիսը հանդիպում են իրար հետ, իսկ Հադիդը Սվիֆթի լավագույն ընկերուհիներից է և նկարահանվել է նրա «Bad Blood» երգի տեսահոլովակում։


== Կենդանի կատարումներ և քավերներ ==
2015 թվականի դեկտեմբերին Հարիսը, Disciples-ը և Ռոլդսեմը երգը կատարել են «Երեկոյան շոու Ջիմի Ֆալոնի հետ» հեռուստաշոուի ժամանակ։ 2015 թվականի սեպտեմբերին ամերիկացի երգիչ Չարլի Փուտը կատարել է երգի իր քավեր տարբերակը BBC Radio 1 ռադիոկայանին տված իր հարցազրույցի ընթացքում։


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Երգի տեքստը Archived 2015-11-09 at the Wayback Machine. MetroLyrics կայքում
Տիգրան Սարգսյանի կառավարություն

Տիգրան Սարգսյանի կառավարություն, Հայաստանի կառավարման մարմինը 2008 թվականի ապրիլից մինչև 2014 թվականի ապրիլ։ Տիգրան Սարգսյանը նախագահ Սերժ Սարգսյանի կողմից վարչապետ է նշանակվել 2008 թվականի ապրիլին։ 
Դա կոալիցիոն կառավարություն էր, որը ձևավորվել էր ՀՀԿ, Բարգավաճ Հայաստան, ՕԵԿ և ՀՅԴ կուսակցությունների կողմից։
Կաբինետը բաղկացած էր տասնութ նախարարություններից և ութ առընթեր մարմիններից։
Յուրաքանչյուր նախարարություն պատասխանատու է իր ոլորտում կառավարության որոշումների մշակման և իրականացման համար։


== Կառուցվածք ==


=== Նախարարություններ ===


== Առաջարկություններ ==
Զավադովկա (գյուղ, Չեմերովեցի շրջան)

Անվան այլ կիրառումների համար տե՛ս՝ ԶավադովկաԶավադովկա (ուկրաիներեն՝ Завадівка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Զավադովկա գյուղում բնակվում էր 941 մարդ։ Բնակավայրը զբաղեցնում է 4,97 կմ² տարածք։ Բնակչության խտությունը կազմում էր 189,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուռգե (գյուղ, Կոհիլա շրջան)

Անվան այլ կիրառումների համար տե՛ս՝ ՈւռգեՈւռգե (էստ․՝ Urge), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 179 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժողովածու (735)

Ժողովածու (735), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 735 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 16x11,5 չափս։ Ձեռագիրը կազմված է 138 թերթից։ Գրված է միասյուն, նոտրգրով։ Պահպանակը՝ մագաղաթ, բոլորգիծ երկաթագիր, Ավետարան։ Կազմը` կաշեպատ տախտակ դրոշմազարդ։ Հիշատակարաններ՝ հետագայի՝ 137բ (15-րդ դար)։


== Բովանդակություն ==
Յովհ․ Երզնկացւոյ Խրատ հասարակաց։
Քարոզք (Ես․ Նշեցի,անանունք)։
Բարուախօս։


== Ծանոթագրություններ ==
Սփրինգֆիլդ (Մասաչուսեթս)

Սփրինգֆիլդ (անգլ.՝ Springfield), քաղաք Ամերիկայի Միացյալ Նահանգներում։ Մասաչուսեթս նահանգի Հեմփդեն շրջանի վարչական կենտրոնն է։ Ընկած է Կոնեկտիկուտ գետի ափին (այդ գետի ափին գտնվող բնակավայրերից ամենախոշորն է)։ 2010 թվականի մարդահամարի տվյալներով բուն քաղաքի բնակչության թվաքանակը եղել է 153 060, իսկ նրա մետրոպոլիսային տարածքինը, ամբողջությամբ վերցրած՝ 698 903: Այդ ցուցանիշով Սփրինգֆիլդը երրորդ տեղն է զբաղեցնում Մասաչուսեթս նահանգում, չորրորդ տեղը՝ ամբողջ Նոր Անգլիա տարածաշրջանում, որում ընդգրկված է ամերկյան չորս նահանգ (Բոստոն, Վուսթեր ու Փրովիդենս քաղաքներից հետո)։ Սփինգֆիլդ անվանումը կրող ամերիկյան բազմաթիվ քաղաքներից առաջինն է, որին տրվել է այդ անվանումը։ 1861 թվականին Սփրինգֆիլդում է Ջեյմս Նեյսմիթը հայտնագործել բասկետբոլ մարզախաղը։ Կոնեկտիկուտ նահանգի վարչական կենտրոն Հարթֆորդի և Սփրինգֆիլդի միջև ընկած տարածքը՝ մոտավորապես  38,5 կիլոմետր ձգվածությամբ, պատկերավոր կերպով անվանում են «Իմացության (գիտելիքի) միջանցք»՝ նկատի առնելով, որ այդտեղ գործում են 32 համալսարան ու բազմաթիվ քոլեջներ՝ ընդհանուր առմամբ 160 հազարից ավելի ուսանողներով։ Այդ քաղաքում են գործում Smith & Wesson և Big ընկերությունների գլխավոր գրասենյակները։
Մասաչուսեթսյան Սփրինգֆիլդը համբավվել է նաև նրանով, որ այստեղ է գտնվում Ամերիկայի Միացյալ Նահանգների ամենախոշոր քաղաքային զբոսայգիներից մեկը՝ Ֆորեսթ Պարկը։


== Կլիմա ==


== Անվանի անձինք ==
Ջոն Բրաուն
Թիմոթի Լիրի (* 1920--† 1996), հոգեբան և գրող
Ռիչարդ Հեք (* 1931), քիմիկոս
Ալեն Քեյ (* 1940), ինֆորմատիկայի անվանի մասնագետ
Ջերոմ Ափթ (* 1949), աստղագնաց
Կուրտ Ռասել (* 1951), դերասան
Էդվարդ Ցանգ Լու (* 1963), ֆիզիկոս և աստղագնաց
Քլոյե Սավինյի (* 1974), դերասանուհի, ֆոտոմոդել


== Քույր քաղաքներ ==
Բրաչիլիանո, Սալեռնո, Իտալիա
Տակիկավա, Հոկայդո, Ճապոնիա
Թրալի, Քերրի, Իռլանդիա


== Գրականություն ==
Swift, Esther M. West Springfield Massachusetts: A Town History. — West Springfield Heritage Association, 1969.
Atlas of Springfield City, Massachusetts. — Boston, Massachusetts: Geo. H. Walker & Co., 1882.


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
(անգլերեն) Oficiální stránky města Archived 2016-05-25 at the Wayback Machine.
City of Springfield, Massachusetts Official city website
Greater Springfield Convention and Visitors Bureau
Springfield Chamber of Commerce
King's Handbook of Springfield, 1884.
Historical Maps of Springfield Archived 2017-04-24 at the Wayback Machine. from the Norman B. Leventhal Map Center at the Boston Public Library
Պոդոլյանսկոե (գյուղ, Վինկովեցկի շրջան)

Անվան այլ կիրառումների համար տե՛ս՝ ՊոդոլյանսկոեՊոդոլյանսկոե (ուկրաիներեն՝ Подолянське), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Պոդոլյանսկոե գյուղում բնակվում էր 833 մարդ։ Բնակավայրը զբաղեցնում է 2693 կմ² տարածք։ Բնակչության խտությունը կազմում էր 309,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոխոտույ

Խոխոտույ (ռուս.՝ Хохотуй), գյուղ Ռուսաստանի, Անդրբայկալյան երկրամասի Պետրովսկ-Զաբայկալսկի շրջանի կազմում։
Բնակչությունը 2002 թվականին գրանցված տվյալներով կազմում էր 1846 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լողացող կանայք (նկար, Ռենուար)

«Լողացող կանայք» (ֆր.՝ Les Grandes Baigneuses, անգլ.՝ The Large Bathers կամ The Great Bathers), իմպրեսիոնիստական ոճի ֆրանսիացի կարկառուն գեղանկարիչ Պիեռ-Օգյուստ Ռենուարի նկարներից։ Հեղինակը կտավը վրձնել է 1884 թ.–ից 1887 թվականներն ընկած ժամանակահատվածում։ Յուղաներկով կտավի չափերն են՝ 110 × 60 սմ։ Կտավին երբեմն անվանում են ուղղակի «Լողացողները»։ «Լողացող կանայք» ստեղծագործությունն այսօր պահպանվում և ցուցադրվում է Ֆիլադելֆիայի արվեստի թանգարանում (Փենսիլվանիա նահանգ, ԱՄՆ)։


== Պատմություն և նկարագիր ==
«Լողացող կանայք» ստեղծագործությունն այսօր պահպանվում և հանրությանն է ցուցադրվում Ֆիլադելֆիայի արվեստի թանգարանում։ Այստեղ կտավը տեղափոխվել է դեռևս 1963 թվականին, որպես Թայսոնների ընտանիքի հավաքածուի մի մաս (The Mr. and Mrs. Carroll S. Tyson, Jr. Collection). հավաքածուն ներառում էր իմպրեսիոնիստների ևս 22 աշխատանքներ։
Կտավի առաջին պլանում Ռենուարը պատկերել է երեք հոլանի կանանց, որոնցից երկուսը գետափին են, իսկ մեկը կանգնած է ջրի մեջ։ Ըստ էության, ջրի մեջ կանգնած կինը պատրաստվում է մյուս երկուսին ցողել։ Կանանց ֆիգուրները հեղինակը շատ բնական և պարզորոշ է վրձնել. այն հույժ բնորոշ է Պիեռ-Օգյուստ Ռենուարի այդ տարիների վրձնին։ Այդ բնականությունը երբեմն անվանում են «չոր» կամ «էնգրյան» (ֆրանսիացի նկարիչ, 19-րդ դարի եվրոպական ակադեմիզմի խոշոր ներկայացուցիչ Դոմինիկ Էնգրի անունով)։
«Լողացող կանայք» ստեղծագործությունում կեցվածք ընդունելու համար Ռենուարը հրավիրել է հետևյալ կանանց։ Ձախից առաջինը Ալինա Շարիգոն է (Aline Charigot), Ռենուարի ապագա կինը։ Նրանից աջ նստած կինը Սյուզաննա Վալադոնն է (Suzanne Valadon), ով հետագայում հայտնի նկարիչ դարձավ։
Պիեռ-Օգյուստ Ռենուարն այս կտավի վրա աշխատել է ավելի քան երեք տարի՝ մեծ թվով ուրվանկարներ և էսքիզբներ կատարելով։ «Լողացող կանայք» անձամբ հեղինակը համարում է միակ մոնումենտալ նկարը՝ հոլանի կանանցով՝ նկարված իմպրեսիոնիստի կողմից Էդուարդ Մանեի «Օլիմպիա» (1863) և Պոլ Սեզանի «Լողացող կանայք» կտավների արանքում ստեղծված։


== Ծանոթագրություններ ==


== Արտաքին հղումներ ==
The Large Bathers, 1884—1887, Pierre-Auguste Renoir, Google Art Project, www.googleartproject.com
Renoir, The Large Bathers(անգլ.), Քան ակադեմիա — www.khanacademy.org
Пьер Огюст Ренуар — Большие купальщицы, impressionism.su
Պսիկգեղ

Պսիկգեղ, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժամանակի բուրգ

Ժամանակի բուրգ (գերմ.՝ Zeitpyramide), աստիճանաձև բուրգ, արվեստի ստեղծագործություն (փաբլիք արթ)` տեղակայված Գերմանիայի Վեմդինգ քաղաքում։ Մտքի հեղինակը գերմանացի նկարիչ Մանֆրեդ Լաբերն է (1932-2018)։


== Պատմություն ==

Բուրգի կառուցման սկիզբը դրվել է 1993 թվականին Վեմդինգի 1200-ամյակի պատվին, և կավարտվի 1190 տարի անց։


== Կառուցվածք ==

Կառուցման ավարտից հետո բուրգը բաղկացած է լինելու 120 բետոնե բլոկներից՝ 1,2 մետր երկարությամբ, 1,2 մետր լայնությամբ և 1,8 մետր բարձրությամբ։ Բլոկները բաժանված են 0,5 բլոկի չափով (0,6 մետր)։ Բուրգի առաջին շերտը ներառում է 64 բլոկ՝ 8х8 ցանցով, երկրորդ շերտը՝ 36 բլոկ՝ 6х6 ցանցով, երրորդը՝ 4х4 ցանցով 16 բլոկ, վերջին շերտը՝ 2х2 ցանցով 4 բլոկ։
Ծրագիրը հիմնականում ֆինանսավորվում է տեղական ընկերությունների նվիրատվություններով, որոնք ստեղծողներին շինարարական նյութ են տրամադրում։ Բլոկների նյութը խստորեն սահմանված չէ և կարող է փոխվել հետագա սերունդների կողմից՝ փոխվող ռեսուրսների դեպքում։


== Հետաքրքիր փաստեր ==
Բուրգի ստեղծման միտքը պատկանում է նկարիչ Մանֆրեդ Լաբերին։ Բուրգի հայեցակարգն է մարդկությանը ցույց տալ 1200 տարվա երկար ժամանակահատվածի նշանակությունը, և նախատեսում է յուրաքանչյուր տասը տարին մեկ կառուցել բետոնե բլոկներ։ Ներկայիս դրությամբ՝ երեք տասնամյակ արդեն վերածվել է բետոնի։
Հեղինակի մտահղացմամբ՝ բուրգի կառուցումն ավարտվելու է 3183 թվականին՝ կառուցման մեկնարկից 1190 տարի անց։ Այն բաղկացած է լինելու 120 բլոկից։ Յուրաքանչյուր բլոկի երկարությունը և լայնությունը կազմելու է 120 սմ։


== Ծանոթագրություններ ==


== Արտաքին հղումներ ==
(գերմ.) «Zeitpyramide» պաշտոնական կայքը
Հուսիկ Սանթուրյան

Հուսիկ Սանթուրյան (մայիսի 10, 1920(1920-05-10), Սեբաստիա - փետրվարի 1, 2011(2011-02-01), Վաղարշապատ, Արմավիրի մարզ, Հայաստան), Հայ առաքելական եկեղեցու արքեպիսկոպոս։
Հուսիկ Սանթուրյանը, ավազանի անունով՝ Ազատ, ծնվել է Թուրքիայի Սեբաստիա քաղաքում։
5 տարեկան հասակում որբացել է և մինչև պատանեկության տարիները ապրել ու կրթվել է Լիբանանի «Թռչնոց բույն» որբանոցում։ 1935 թվականին ավարտել է Ջիբեյլի դանիական որբանոցի ուսումնական շրջանը։
1939-1945 թվականներին որպես ուսուցիչ և գրասենյակային ծառայող աշխատել է Երուսաղեմում։ 1947 թվականին ներգաղթել է Խորհրդային Հայաստան։ 1953-1955 թվականներին ուսանել է Մայր Աթոռ Սբ. Էջմիածնի Հոգևոր ճեմարանում։
Սանթուրյանը կուսակրոն քահանա է ձեռնադրվել 1956 թվականին՝ Հուսիկ անունով, իսկ 1962 թվականին ձեռնադրվել է Հայ Առաքելական եկեղեցու եպիսկոպոս։
Մահացել է 2011 թվականի փետրվարի 1-ին։


== Ծանոթագրություններ ==
Մանդինգո

Մանդինգո (Mandingo)՝ ամերիկացի պոռնոդերասան է և ռեժիսոր է։ Իրական անունը Ֆռեդ Լեմոնտ է։ Ծնվել է Միսսիսիպիում 1975 թ.-ի փետրվարի 25-ին։ Պոռնոգրաֆիկ ֆիլմերում սկսել է նկարվել 1999 թ.-ից։ 2009 թ.-ին Urban X մրցանակաբաշխությունը նրան ընդգրկել է իր պատվավոր փառքի սրահում, որտեղ միայն ընդգրկվում են պոռնոգրաֆիկ ինդուստրիայում մեծ ավանդ ունեծաց դերասանները։ Մանդինգոն նաև շատ այլ մրցանակներ է ստացել AVN մրցանակաբաշխությունում։ Մանդինգոյի անունը հիշատակվել է «White Chicks» կոմեդիայում ու տարբեր ռեփերների երգերում (Ludacris, LL Cool J)։ 2013 թ.-ին հանրահայտ New York Post թերթը գրել է որ Մանդինգոն աշխարհի ամենափնտրվող տղա պոռնոդերասանն է հայտնի պոռնո վեբ-կայք Pornhub֊ում։


== Մրցանակներն ու անվանակարգերը ==


== Ծանոթագրություններ ==


== Արտաքին հղումներ ==
http://www.imdb.com/name/nm0541820/ - IMDB
http://www.iafd.com/person.rme/perfid=Mandingo/gender=male - IAFD
Երվանդ Աղամյան

Երվանդ Աղամյան (187?-1935), հայ հրապարակախոս։
Ծնվել է Կ. Պոլսում, որտեղ ստացել է կրթությունը։ 1890-ականների սկիզբից անցել է արտասահման։ Նախ աշխատել է Մկրտիչ Փորթուգալյանի «Արմենիա» պարբերականին, հետագայում մեկնել է ԱՄՆ, բնակություն հաստատել Ֆրեզնո քաղաքում։ Երկար տարիներ գրել է ամերիկահայ մամուլում («Ասպարեզ», «Մշակ», «Նոր օր», «Հայ սիրտ» և այլն)։
Օգտագործել է Երվանդունի, Մժեժ Գնունի ծածկանունները։ Մահացել է Ֆրեզնոյում։


== Աղբյուրներ ==
Սամսոն (շատրվան, Պետերգոֆ)

Սամսոն, Պետերգոֆի պալատի կենտրոնական շատրվան։ Ջրաշիթը վեր է բարձրանում մինչև 21 մետր։


== Պատմություն ==
Պետրոս I-ի սկզբնական մտադրությամբ Պետերգոֆում պետք է ստեղծվեր Հերակլեսի պատկերով շատրվան ի պատիվ Շվեդիայի դեմ հաղթանակի, բայց այդ պլանը չիրագործվեց։
Հիշատակի շատրվան կառուցելու գաղափարը կրկին առաջացավ կայսրուհի Աննա Յոհանովնայի իշխանության ժամանակ, երբ 1734 թվականին նախապատրաստվում էին նշել Պոլտավայի ճակատամարտում հաղթանակի 25-ամյակը։ Ենթադրվում է, որ Սամսոնի կերպարը հայտնվեց կապված այն բանի հետ, որ Պոլտավայի ճակատամարտը տեղի է ունեցել Սամպսոնիա Օտարընկալի օրը։ Առյուծը կապվում է Շվեդիայի հետ, քանի որ այն կա Շվեդիայի զինանշանի վրա։
Սկզբնական մտահղացումներում, Մեծ Կասկադի ստեղծման ժամանակ նրա առջև շատրվան չէին պլանավորել և Պետրոս I-ի ժամանակ այն չկար։ Առաջին անգամ «Առյուծի երախը բացող Սամսոնի» շատրվանը Պետերգոֆում, Մեծ Կասկադի առջև տեղադրեցին 1735 թվականին։ Պետերգոֆի ամբողջ պատմության ընթացքում Մեծ Կասկադի առջև եղել է երեք «Սամսոն» շատրվան։ Առաջինը ձուլվել էր կապարից, քանդակագործ Բ. Կ. Ռաստրելլի։ Քանդակի պատվանդանը, երևի, նախագծել է ճարտարապետ Մ. Զեմցովը, իսկ ջրատեխնիկական սարքավորումները ստեղծել է հիդրավլիկ վարպետ Պ. Սուալեմը։ Սակայն 1801 թվականին քանդակը խարխլվեց և այն փոխարինեցին բրոնզե ձուլվածքով` ստեղծված կլասիցիզմի ռուս վարպետ Մ. Կոզլովսկու նախագծով։ Այդ նույն ժամանակ Ա. Վորոնիխինի կողմից նախագծվել է նոր պատվանդան։
Շատրվանը բավականին վնասվել էր Հայրենական մեծ պատերազմի ժամանակ։ Օրիգինալ արձանը կորավ։ 1947 թվականին քանդակագործներ Վ. Սիմոնովը և Ն. Միխայլովը արխիվային տվյալների, լուսանկարների և Մ. Կոզլովսկու աշխատանքների հիման վրա վերաստեղծեցին «Սամսոն» շատրվանը, որը բացվեց 1947 թվականի սեպտեմբերի 14-ին։ 2010 թվականի դեկտեմբերի 28-ին արձանը ուղարկվեց ռեստավրացիայի, իսկ 2011 թվականի ապրիլի 17-ին այն վերադարձվեց իր տեղը։


== Պատկերասրահ ==

		


== Ծանոթագրություններ ==


== Գրականություն ==
Гусаров А.Ю. Петербург - столица фонтанов. Путеводитель по фонтанам Санкт-Петербурга. — СПб, 2008. — ISBN 978-5-901751-87-9
Կյավերանո

Կյավերանո(իտալերեն՝ Chiaverano), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.198 մարդ (2008 թվականի տվյալներով)։ Բնակչության խտությունը՝ 200 մարդ/կմ²։ Տարածքը՝ 11 կմ²։ Փոստային ինդեքս՝ 10010։ Հեռախոսային կոդ՝ 0125։
Բնակավայրի հովանավորն է համարվում սուրբ Թեոդորան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0125 54805
Էլեկտրոնային հասցե։ info@comune.chiaverano.it
Պաշտոնական կայք՝ http://www.comune.chiaverano.to.it/default.asp Archived 2008-10-25 at the Wayback Machine.


== Արտաքին հղումներ ==
http://www.comune.chiaverano.to.it/default.asp Archived 2008-10-25 at the Wayback Machine.
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Կամենկա (Ներլ գետի վտակ)

Կամենկա (ռուս.՝ Каменка), գետ Ռուսաստանի Վլադիմիրի մարզում, Ներլ գետի աջ վտակը (Վոլգայի ավազան)։ Երկարությունը 47 կմ է, ավազանի տարածքը` 312 կմ²։ Սնուցումը խառն է, ձյան` գերակշռությամբ։ Սառում է նոյեմբեր-դեկտեմբեր ամիսներին, հալվում է ապրիլ ամսին։ Ձախ վտակը Տումկան է։ Գետը նավարկելի չէ, բայց մայիսից աշուն Սուզդալի սահմաններում` Փայտարվեստի թանգարանից մինչև Սպասո-Եվֆիմիևի վանք, երթևեկում է ոչ մեծ չափերի «Կոլիբրի» նավը։ 

Այն հոսում է Սուզդալով, որը մտնում է Ռուսաստանի Ոսկե շրջանի մեջ։ Ներլին միախառնվելու տեղում տեղակայված է Կիդեշկա գետը, որը հայտնի է եղել այն բանով, որ 1152 թվականին Յուրի Դոլգորուկին այստեղ կառուցել է Հյուսիս-արևելյան Ռուսաստանի ամենավաղ սպիտակ շինություններից մեկը` Բորիսի և Գլեբի եկեղեցին։
11-13 դարերում Կամենկա և Մժարա գետերի միջև գտնվում էր սլավոնական հեթանոսական գերեզմանաբլուրը, որն այժմ հայտնի է որպես Պանկի կամ Մժարի գերեզմանոց հնագիտական հուշարձան (359 գերեզմանաբլուր) և գտնվում է Սուզդալի հարավ-արևմտյան ծայրամասում։
Կամենկա է լցվում 26 կմ երկարությամբ Ուրշմա (կամ Ուրտմա) գետը։


== Ծանոթագրություններ ==


== Արտաքին հղումներ ==
«Туристская водная энциклопедия»։ Արխիվացված է օրիգինալից 2002-03-01-ին  
«Государственный водный реестр: река КАМЕНКА»։ // textual.ru։ Արխիվացված է օրիգինալից 2012-05-03-ին։ Վերցված է 2012-1-27
Այոս Ամվրոսիոս (Լիմասոլի շրջան)

Անվան այլ կիրառումների համար տե՛ս՝ Այոս Ամվրոսիոս (այլ կիրառումներ)Այոս Ամվրոսիոս, (հուն․՝ Aγιος Αμβρόσιος) գյուղ Կիպրոսի Հանրապետության հարավարևմտյան մասում Լիմասոլի շրջանում։ Ըստ 2011 թվականի տվյալների՝ բնակչությունը կազմում է 291 մարդ։ Գտնվում Պախնա գյուղից մոտ։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2016-11-07 at the Wayback Machine.
Ռենո (գետ)

Ռենո (իտալերեն՝ Reno), գետ հարավային Իտալիայում ։
Գետի ակունքը գտնվում է Տոսկանայի սարերում (Պիստոյայի գավառում), բայց Ռենո գետի մեծ մասը հոսում է Պադանի հարթավայրով Էմիլիա Ռոմանիայի մարզը, ինչից հետո թափվում Ադրիատիկ ծով։ Գետի երկարությունը 212 կմ է. այն երկարությամբ տասներորդն է երկրում։ 1864 թ. Վերին ընթացքը բնութագրվում է մի քանի արհեստական ​​ջրամբարներով, որոնց ամբարտակները օգտագործվում են հիդրոէներգիայի արտադրության համար։
Գետի ավազանը 5040 կմ² է, խոշոր գետերից մեկը, որը սկիզբ է առնում Ապենիններից և թափվում Ադրիատիկ ծովը։ Գետը վարարում է գարնանն ու աշնանը։ Մինչև 1797 թվականն այն եղել է Պո գետի վտակը, բայց ջրհեղեղի պատճառով գետի հունը փոխվել է։ Այժմ այն ​​միանում է Ադրիատիկ ծովին ՝ Կասալբորսետիի մերձակայքում, Վալի դի Կոմակիոյից հարավ-արևելք։ Գետի ստորին մասը նավարկելի է դարձել, զարգացել նավարկությունը։ Գետահովտի խոշոր քաղաքը Բոլոնյան է։ Ռենո գետի գլխավոր վտակը Սանտերնոն է։


== Անվան ստուգաբանություն ==
Գետի անվանումն ունի կելտական ծագում։ Այն Հռենոս գետի պես ունի նույն ստուգաբանությունը ու նշանակում է «ջրի հոսք»։ Գետի մասին հիշատակվում է «Աստվածային կատակերգություն» պոեմում («Դժոխք»), որտեղ հեղինակը Բոլոնեզին նկարագրում է որպես «Սավնայի և Ռենոյի միջև ապրողի»:։ Մ. թ. ա. 43 թվականին Ռենոյի կղզիներից մեկում կնքվել է Երկրորդ Եռապետությունը։


== Պատկերասրահ ==

		
		


== Ծանոթագրություններ ==
Մալայա Անովկա (գյուղ, Պետրովսկի շրջան)

Անվան այլ կիրառումների համար տե՛ս՝ Մալայա ԱնովկաՄալայա Անովկա (ուկրաիներեն՝ Мала Ганнівка), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Մալայա Անովկա գյուղում բնակվում էր 58 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Լիգա 2004-05

«Լա լիգա 2004-2005», Իսպանիայի ֆուտբոլի առաջնության 74-րդ առաջնությունը։ Բարսելոնա ֆուտբոլային ակումբը 17-րդ անգամ դարձավ չեմպիոն։ Առաջնությանը մասնակցում էին 20 ակումբներ։ Տեղի է ունեցել 380 խաղ և խփվել է՝ 980 գոլ։


== Առաջնության աղյուսակը ==


== Խաղերի արդյունքներ ==
Հասցե։ www.rsssf.com


== Մրցանակներ ==


=== Պիչիչիի մրցանակ ===


== Ծանոթագրություններ ==
Օստրովսկոե (գյուղ, Նովայա Օդեսայի շրջան)

Անվան այլ կիրառումների համար տե՛ս՝ ՕստրովսկոեՕստրովսկոե (ուկրաիներեն՝ Островське), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1890 թվականին։
2001 թվականի տվյալներով Օստրովսկոե գյուղում բնակվում էր 97 մարդ։ Բնակավայրը զբաղեցնում է 0,434 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիկարդու Կուարեժմա

Ռիկարդու Անդրադե Կուարեժմա Բերնարդու (պորտ.՝ Ricardo Andrade Quaresma Bernardo, սեպտեմբերի 26, 1983(1983-09-26)[…], Լիսաբոն, Պորտուգալիա), պորտուգալացի ֆուտբոլիստ, թուրքական «Բեշիքթաշի» և Պորտուգալիայի ֆուտբոլի ազգային հավաքականի կիսապաշտպան։ Ավելի վաղ հանդես է եկել պորտուգալական «Սպորտինգում» և «Պորտու», իսպանական «Բարսելոնայում», իտալական «Ինտերում», անգլիական «Չելսիում» և արաբական «Ալ-Ահլիում»։
Կուարեժման Պորտուգալիայի և Իտալիայի չեմպիոն է,  Պորտուգալիայի, Իտալիայի, Անգլիայի և Թուրքիայի ազգային գավաթների դափնեկիր, ով հաղթող է ճանաչվել ՈՒԵՖԱ-ի չեմպիոնների Լիգայում և դարձել է միջմայրցամաքային խաղերի գավաթակիր։ Կուարեժման 2000-ականների լավագույն տեխնիկա ունեցող խաղացողներից մեկն է, ով հայտնի է ֆուտբոլային հնարքների հիանալի կատարումով։ Նա կատարում է այնպիիս հնարքներ, ինչպիսիք են օրինակ ռաբոնա և տրիվելա։


== Կարիերան հավաքականում ==

2000 թ. Կուարեժման օգնել պատանեկան Պորտուգալիայի հավաքականին հաղթել մինչև 16 տարեկանների Ֆուտբոլի Եվրոպայի առաջնությունը։ Պորտուգալիայի ազգային հավաքականում Ռիկարդուն իր նորամուտը նշեց 2003 թ. հունիսին՝ 20 տարեկան հասակում, Բոլիվիայի հավաքականի դեմ ընկերական հանդիպման ընթացքում։ Վնասվածքի պատճառով բաց թողեց Եվրոպայի 2004 թվականի առաջնության և Օլիմպիական Խաղերին մասնակցությունը Սկոլարիի մարզչական որոշման արդյունքում նա չի մասնակցել շխարհի Առաջնություն 2006-ին։
2007 թ. մարտի 24-ին նա խփեց իր առաջին գնդակը հավաքականի կազմում՝ Բելգիայի հավաքականի դեմ հանդիպման ընթացքում։ Եվրոպայի Առաջնության 2008-ի ընթացքում մասնակցել է Պորտուգալիայի երկու խաղերին և մեկ անգամ գրավել Չեխիայի հավաքականի դարպասը։ 2011 թ-ց ակտիվորեն ներգրավել է ազգային թիմի խաղերին։ Եվրո-2012-ի Ընտրական մրցաշարում Կուարեժման անցկացրել է 4 հանդիպում. երկու անգամ հանդես է եկել մեկնարկային կազմում՝ փոխարինելով վնասվածք ստացած Կրիշտիանու Ռոնալդուին։
Ակումբներում խաղային պրակտիկայի բացակայության պատճառով երկու տարի շարունակ չի կանչվել հավաքական։
2014 թվականի մայիսի 13-ին Կոարեժմայի անունը եղել է Ֆուտբոլի 2014 թվականի աշխարհի առաջնության խաղացողների մեջ՝ Պորտուգալիայի կազմում, սակայն մեկ շաբաթ անց հայտարարվել է, որ նա դուրս է մնում մասնակիցների ցանկից։
2016 թվականի մայիսին Կուարեժման ստացել է Ֆուտբոլի Եվրոպայի առաջնություն 2016-ի մասնակցության ուղեգիր և մեկնել Ֆրանսիա։ 1/8-րդ եզրապակցչի 87-րդ րոպեին Խորվաթիայի դեմ խաղում նա դուրս է եկել փոխարինման։ Խաղը ավարտվում է ոչ ոքի և մրցավարը նշանակում է լրացուցիչ տասնհինգ րոպեներ, որի ընթացքում 117-րդ րոպեին Ռոնալդուի հարվածը հասցնում է եզրափակման։ Դրանոց նա ապահովում է Պորտուգալիայի հավաքականի մասնակցությունը մեկ քառորդ եզրափակչին (ընդդեմ Լեհաստանի)։


== Ծանոթագրություն ==
Թունամոլություն

Թունամոլություն, հիվանդություն է, որն առաջանում է բոլոր այն թունավոր (տոքսիկ) նյութերի և դեղամիջոցների չարաշահումից, որոնք չեն մտնում թմրանյութերի ցուցակի մեջ։
Այդ նյութերի շարքն են դասվում պսիխոտրոպ դեղամիջոցներից նեյրոլեպտիկները (ամինազին, տիզերցին, հալոպերիդոլ, լեպոնեքս, սոնապաքս և այլն), տրանկվիլիզատորները (սեդուքսեն, ռելանիում, սիբազոն, էլենիում, տազեպամ, ֆենազեպամ և այլն), կենտրոնական նյարդային համակարգի խթանիչները (սիդնոկարբ, սիդնոֆեն, սապարալ, ֆենամին, կոֆեին ու նրա ածանցյալներից՝ թեյ, սուրճ), ինչպես նաև քնաբերները (նիտրազեպամ, էունոկտին, բրոմուրալ), հակապարկինսոնային (ցիկլոդոլ, արտան, ռոմպարկին, պարկոպան, նորակին), հակահիսթամինային (դիմեդրոլ, պիպոլֆեն) և հակադեպրեանտները (կոաքսիլ) դեղամիջոցները։
Վերոհիշյալ նյութերի նկատմամբ ընտելացում կարող է առաջանալ հիմնականում երկու ճանապարհով. մի դեպքում այդ նյութերն օգտագործող անձինք ցանկանում են տրամադրությունը բարձրացնել, իսկ մյուս դեպքում՝ վատ ինքնազգացումն ու տրամադրության անկումը վերացնել։
Երկու դեպքում էլ ցանկալի վիճակ առաջացնելու համար օրգանիզմի դիմացկունության բարձրացման հետևանքով թունավոր նյութի կրկնակի ընդունման կարիք է զգացվում։


== Ծանոթագրություններ ==
Սզնի Զանգեզուրի

Սզնի Զանգեզուրի (լատ.՝ Crataegus zangezura), վարդազգիների ընտանիքին պատկանող 1-2 մ բարձրությամբ տերևաթափ ծածկասերմ թուփ։
Ընձյուղները նուրբ են, բարակ, մերկ կամ թեթևակի մազմզուկապատ, սկզբում գորշավուն, հետագայում մոխրավուն կեղևով։ Տերևները մերկ են, պտղաբերող ճյուղերի վրա երկարավուն, հակառակ ձվաձև, նեղ սեպաձև հիմքով, եռաբլթակ կամ հնգաբլթակ։ Բլթակները սուր են, գագաթում խոշոր ատամնաեզր։ Ընձյուղների վրա տերևներն ավելի խոր բլթակավոր են։ Ծաղկաբույլերը կազմված են սակավաթիվ, սպիտակ, խոշոր ծաղիկներից։ Պտուղները կարճ էլիպսաձև են, 0,8-1 սմ տրամագծով, երկարավուն, սև ծիրանագույն, 1-2 կորիզով։ Ծաղկում է մայիսին, պտուղները հասունանում են սեպտեմբեր-հոկտեմբեր ամիսներին։ Պահանջկոտ չէ աճման պայմանների նկատմամբ։ Խոնավասեր է, սակայն լավ է աճում նաև չոր վայրերում, դիմանում է կարճատև երաշտին և լուսասեր է։ Պահանջկոտ չէ հողի բերրիության ու ստրուկտուրայի նկատմամբ։ Վնասատուներով և հիվանդություններով չի վարակվում։ Բազմանում է սերմերի միջոցով։ Գրանցված է ՀՀ Կարմիր գրքում։
Տիպիկ հայկական բույս է, որը Հայաստանի սահմաններից դուրս չի հանդիպում։ Տարածված է միայն Զանգեզուրում, միջին լեռնային գոտում, ժայռոտ կիրճերում։


== Նկարագրություն ==
2 մ բարձրությամբ, բարակ, մերկ կամ թեթևակի մազոտ թուփ է, որն ունի գորշ մոխրագույն ընձյուղներ։ Մերկ տերևները պտղաբերող ճյուղերի վրա երկարավուն հակաձվաձև են, նեղ սեպաձև հիմքով, 3-5 բլթակներով, սուր, վերևում խոշորաատամ։ Ծաղկաբույլը ունի փոքրաթիվ ծաղիկներ։ 0,8-1 սմ երկարությամբ պտուղները կարճ էլիպսաձև են, սև ծիրանագույն, 1-3 կորիզներով։


== Տարածվածություն ==
Հանդիպում է Զանգեզուրի ֆլորիստիկական շրջանում («Շիկահող» պետական արգելոց, Կապանի և Գորիսի շրջակայք)։


== Էկոլոգիա ==
Աճում է միջին լեռնային գոտում՝ ծովի մակարդակից 1200-1800 մ բարձրությունների վրա, նոսրանտառում, շիբլյակում, կիրճերի լանջերին։ Ծաղկում է հունիս ամսին, պտղաբերում՝ հուլիս-հոկտեմբերին։


== Պահպանություն ==
Վտանգված տեսակ է։ Հայաստանի էնդեմիկ է։ Հայտնի են երկու պոպուլյացիաներ։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Միրտո

Միրտո  (իտալերեն՝ Mirto), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1073 մարդ, բնակչության խտությունը կազմում է 119 մարդ/կմ²։ Զբաղեցնում է 9 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ 0941։
Միրտոն սահմանակից է Կապո դ'Օռլանդո, Կապրի Լեոնե, Ֆրաձանո, Նասո, Սան Սալվատորե դի Ֆիտալիա մունիցիպալիտետներին։
Իկոնիայի Սուրբ Ֆեոկլան հարգվում է որպես կոմունայի հովանավոր։ Տոնը նշվում է սեպտեմբերի 24-ին։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0941 919226
Էլեկտրոնային հասցե՝ protocollo@pec.comune.mirto.me.it
Գլխավոր կայք՝ http://www.comune.mirto.me.it/


== Արտաքին հղումներ ==
Քաղաքի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիկոլսկոե-Նալյանովո

Նիկոլսկոե-Նալյանովո (ռուս.՝ Никольское-Нальяново), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիտեր Զեեման

Պիտեր Զեեման (հոլ.՝ Pieter Zeeman, մայիսի 25, 1865(1865-05-25)[…], Zonnemaire - հոկտեմբերի 9, 1943(1943-10-09)[…], Ամստերդամ, Նիդերլանդներ), նիդերլանդացի ֆիզիկոս։ 1890 թվականին ավարտել է Լեյդենի համալսարանը, ուր և սկսել է դասախոսական աշխատանքը։ 1900 թվականից Ամստերդամի համալսարանի պրոֆեսոր։ 1896 թվականին հայտնագործել է մագնիսական դաշտի ազդեցությամբ սպեկտրային գծերի տրոհման երևույթը։ 1902 թվականին Հենդրիկ Լորենցի հետ միասին արժանացել է Ֆիզիկայի Նոբելյան մրցանակի Զեեմանի էֆեկտը բացահայտելու համար։


== Մանկություն և պատանեկություն ==
Պիտեր Զեեմանը ծնվել է Նիդեռլանդների Շխաուվեն-Դաուվելանդ կղզու Զոննեմաիրե քաղաքում՝ Կատարինուսա Ֆորանդինուս Զեեմանի և Վիլգեմինա Վորստի ընտանիքում։
Ֆիզիկայով հետաքրքրվել է վաղ տարիքից։ 1883 թվականին Բևեռափայլը տեսանելի է եղել Նիդերլանդներում։ Զեմմանը նկարել և նկարագրել է երևույթը և ներկայացրել է Նեյչր ամսագրին, որտեղ այն տպագրվել է։ Խմբագիրը բարձր է գնահատել «Պրոֆեսոր Զեեմանի ուշադիր դիտումները Զոննեմաիրեի իր դիտակետից»։
Ավագ դպրոց ավարտելուց հետո 1883 թվականին մեկնել է Դելֆտ` դասական լեզուների լրացուցիչ կրթության համար, հետո հիմել է համալսարան ընդունելության համար։ Բնակվել է Ջ․ Ու, Լելիի տանը, որը Զոյդերզեի նախագծի պատասխանատուն էր։ Դելդտում եղած տարիներին հանդիպել է Հեյկե Կամերլինգ Օնեսի հետ, որ հետագայում դարձել է իր թեզի ղեկավարը։


== Պարգևներ ==
Իր ներդրումներ համար Զեեմանը ստացել է հետևյալ մրցանակները՝

Ֆիզիկայի Նոբելյան մրցանակ (1902)
Մատտեչի մեդալ (1912)
Ընտրվել է Լոնդոնի թագավորական ընկերության արտասահմանյան անդամ)
ԱՄՆ գիտությունների ազգային ակադեմիայի կողմից ստացել է  Հենրի Ֆրեյպերի մեդալ (1921)
Ռումֆորդի մեդալ (1922)
Ֆրանկլինի մեդալ (1925)Լուսնի վրա Զեեման խառնարանը կոճվել է իր պատվին։


== Ծանոթագրություններ ==


== Արտաքին հղումներ ==

Bertrand, Gabriel (20 December 1943b), «Allocution» (french), Comptes rendus hebdomadaires des séances de l'Académie des sciences (Paris) 217:  625–640, http://gallica.bnf.fr/ark:/12148/bpt6k31698/f629.image , available at Gallica. The "Address" of Gabriel Bertrand of December 20, 1943 at the French Academy: he gives biographical sketches of the lives of recently deceased members, including Pieter Zeeman, David Hilbert and Georges Giraud.
Albert van Helden Pieter Zeeman 1865 – 1943 In: K. van Berkel, A. van Helden and L. Palm ed., A History of Science in The Netherlands. Survey, Themes and Reference (Leiden: Brill, 1999) 606 - 608.
biography Archived 2004-08-30 at the Wayback Machine. at the Nobel e-museum and Nobel Lecture.
Museum Boerhaave Negen Nederlandse Nobelprijswinnaars Archived 2006-10-02 at the Wayback Machine.
P.F.A. Klinkenberg, Zeeman, Pieter (1865-1943), in Biografisch Woordenboek van Nederland.
Biography of Pieter Zeeman (1865 – 1943) at the National library of the Netherlands.
Anne J. Kox, Wetenschappelijke feiten en postmoderne fictie in de wetenschapsgeschiedenis Archived 2007-05-22 at the Wayback Machine., Inaugural lecture (1999).
Pim de Bie, prof.dr. P. Zeeman Zonnemaire 25 mei 1865 - Amsterdam 9 oktober 1943 Archived 2010-05-05 at the Wayback Machine. Gravesite of Pieter Zeeman
Pieter Zeeman Archived 2011-07-19 at the Wayback Machine., Bijzondere collecties Leiden.
photo & short info Archived 2006-03-16 at the Wayback Machine.
Հետևազոր

Հետևազոր կամ հետևակ, ցամաքային զորքերի տեսակ։ Նախատեսված է համազորային մարտում հակառակորդին ջախջախելու և նրա տարածքը գրավելու համար։ Մարտ է մղում օրվա բոլոր ժամերին, տարվա բոլոր եղանակներին, ամենատարբեր տեղանքում։ 
Ամենահին զորատեսակն է, որը հասարակության զարգացմանը զուգընթաց էական փոփոխություններ է կրել։ Ստրկատիրական պետություններում (Եգիպտոս, Հունաստան, Հռոմ և այլն) հետևազորը եղել է գլխավոր զորատեսակ։ Ավատատիրական ասպետության և թաթար-մոնղոլական տիրապետության շրջանում հետևազորի նշանակությունը նվազել է և վերստին ուժեղացել հրազենի առաջացման ու զարգացման համեմատ։ Տարբերվում էր ծանր և թեթև հետևազոր, սակայն 20-րդ դարի սկզբին նման բաժանումը վերացվել է։ Հետևազորի կազմակերպական միավորներից են եղել լեգեոնը, այնուհետև՝ վաշտը, գումարտակը, գունդը, հետևակային բրիգադները, դիվիզիան, կորպուսը։ 
Առաջին համաշխարհային պատերազմի (1914-1918) սկզբին առավել խոշոր պետությունների զինված ուժերում դիվիզիաները հաշվվում էին 16-21 հազար մարդ և բացի հետևազորից ընդգրկում հրետանի, հեծելազոր և սակրավորների ստորաբաժանումներ։ Ռազմական գործողություններում հետևազորը հիմնական զորատեսակն էր։ Տանկերի, ավիացիայի, քիմիական զորքերի երևան գալով, ինչպես նաև մարտում հրետանու, ինժեներական և կապի զորքերի քանակի ու նշանակության մեծացման հետևանքով պատերազմող կողմերի բանակներում հետևազորի քանակը կրճատվեց մինչև 40-50 տոկոսով (1918-ին)։ Մոտորացման համեմատ աճեց հետևազորի շարժունակությունը։ 
Առաջին և երկրորդ համաշխարհային պատերազմների միջև ընկած շրջանում հետևազորը հագեցվում էր մարտական տեխնիկայով, շարունակվում էր նրա մեքենայացումը։ Երկրորդ համաշխարհային պատերազմում (1939-1945) հետևազորը բոլոր բանակներում մնում էր որպես հիմնական զորատեսակ։ 
Ներկայումս զարգացած և հզոր պետությունների բանակները իրենց կազմում ունեն ցամաքային, ռազմածովային, օդադեսանտային հետևակային զորամիավորումներ, որոնք հագեցած են ժամանակակից զենքով ու մարտական մեքենաներով։ Հետևակային զինվորը մարտադաշտում գործում է ինչպես հետիոտն, այնպես և ռազմամեքենայի վրայից։
Իմ քույր Լյուսյան

«Իմ քույր Լյուսյան» (ռուս.՝ «Сестра моя Люся»), 1985 թվականի խորհրդային ֆիլմ, որը նկարահանել է ռեժիսոր Երմեկ Շինարբաևը «Ղազախֆիլմ» կինոստուդիայում։


== Սյուժե ==
Ֆիլմի գլխավոր հերոս տիեզերագնացը հիշում է իր մանկությունը, որը համընկել է հետպատերազմյան դժվարին ժամանակաշրջանի հետ։ Սավառնելով Երկրից շատ հեռու՝ նա մտածում է ռուս աղջիկ Լյուսյայի մասին. երբ ինքը եղել է  7 տարեկան, նրա մայրը՝ Այգյուլը, իր տանը ապաստան է տվել տարհանման մեջ գտնվող և ռազմաճակատում իր ամուսնուն կորցրած Կլավային ու նրա 12-ամյա դստերը՝ Լյուսյային։ 

— Телевидение и радиовещание, № 8, 1988


== Դերերում ==
Խամար Ադամբաևա – Այգուլ
Օլգա Օստրումովա – Կլավա, Լյուսյայի մայրը
Լարիսա Վելիկոցկայա – Լյուսյա
Մաուլեն Խալիկով – Այգուլի որդին
Նիկոլայ Գրինկո – Իլյա Լյովա, սայլով ծեր մարդ
Անուարբեկ Մոլդաբեկով – Բաիր, երկաթուղային աշխատող
Լյուբով Գերմանովա – աղջիկ շան հետ
Վալենտինա Տյո – աղջիկ
Գյուլնարա Ռահիմբաևա – ուսուցիչ
Թամարա Կոսուբաևա – հարևանուհի
Օլեսյա Իվանովա – զինվոր
Վիկտոր Եվգրաֆով – Ժենկա-նավաստի, հաշմանդամ
Բորիս Կլյուև – Ֆեոդոր
Տունգիշբայ Ժամկուլով – Իբրահիմ
Իգոր Բոգոլյուբով – Պանտելեև
Ռաիսա Մուհամեդյարովա – էպիզոդ
Կադրից դուրս տեքստը կարդում է Ինոկենտի Սմոկտունովսկին։


== Նկարահանող խումբ ==
Ռեժիսոր՝ Երմեկ Շինարբաև
Սցենարի հեղինակ՝ Անատոլի Քիմ
Օպերատոր՝ Գեորգի Գիդտ
Կոմպոզիտոր՝ Նիկոլայ Կարետնիկով
Նկարիչ՝ Վլադիմիր Տրապեզնիկով
Մոնտաժող՝ Ռոզա Ջանգազինա


== Փառատոններ և մրցանակներ ==
1985 – Համամիութենական կինոփառատոնի հատուկ մրցանակ
1987 – «Բաստաու-87» երիտասարդ կինոգործիչների աշխատանքների II հանրապետական ստուգատես-մրցույթ (Ալմա-Աթա) – մրցանակ և դիպլոմ «Ժողովուրդների բարեկամության թեմայի համոզիչ գեղարվեստական մարմնավորման համար»
1987 – Ամյենի միջազգային կինոփառատոն (Ֆրանսիա) – ժյուրիի հատուկ մրցանակ
2001 – Երեք մայրցամաքների կինոփառատոն (Նանտ, Ֆրանսիա) - հետահայաց ցուցադրություն


== Ծանոթագրություններ ==


== Գրականություն ==
Плахов А. — Слово и пластика (Худож. фильм «Сестра моя Люся». Постановка Е.Шинарбаева) // Советская культура, 7 июня 1986
Шепотинник П. — Крылья (О телевиз. худож. фильме «Сестра моя Люся») // Искусство кино, № 4, 1988


== Արտաքին հղումներ ==
«Իմ քույր Լյուսյան» // Ղազախֆիլմ
Չերներիան

Չերներիան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևմտյան Տիգրիսի ձախ կողմում, հարթավայրում, Սղերդ քաղաքից 56 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դանդուն

Դանդուն (չինարեն ավանդ. 丹东, հեշտ. Dāndōng ), քաղաքային շրջան չինական Լյանոնին պրովինցիայում՝ Յալուզյան գետի ափին։
Բնակչության ուրբանիզացված մասը կազմում է 752 227 մարդ, ամբողջ շրջանինը՝ 2 409 697 մարդ (ըստ 2004 թվականի)։ Քաղաքի բնակչության մեծ մասը կազմում են կորեացիները։


== Վարչատարածքային բաժանումը ==


== Տրանսպորտ ==
Դանդուական օդանավակայան Լանտոյում


== Ֆոտոդարան ==

		


== Քույր-քաղաքներ ==
 Ուիլմինգտոն, Հյուսիսային Կարոլինա, ԱՄՆ (1986)
 Դոնկաստեր, Մեծ Բրիտանիա (1988)
 Տոկուսիմա, Ճապոնիա (1991)
 Աստրախան, Ռուսաստան (1993)
 Իջոնբու, Կորեայի հանրապետություն (1997)
 Պիրաժ, Ֆրանսիա (2008)


== Ծանոթագրություններ ==
Լաիշևսկի շրջան (Թաթարստան)

Լաիշևսկի շրջան (ռուս.՝ Лаишевский район, թաթ.՝ Лаеш районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1927 թվականին։ Վարչական կենտրոնը՝ Լիշաևո։


== Աշխարհագրություն ==
Շրջանի տարածքի մակերեսը կազմում է 2094,43 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36968 մարդ։ Բնակչության խտությունը կազմում էր 17,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տարասովո (գյուղ, Սիչովսկի շրջան)

Անվան այլ կիրառումների համար տե՛ս՝ ՏարասովոՏարասովո (ռուս.՝ Тарасово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեյլինդա Կելմենդի

Մեյլինդա Կելմենդի (մայիսի 9, 1991(1991-05-09), Պեչ), ալբանացի ձյուդոյիստ և աշխարհի կրկնակի չեմպիոն։ Հանդես է գալիս 52 կգ քաշային կարգում։
2014 թվականին Մեյլինդան գլխավորել է ՁՄՖ կանանց աշխարհի վարկանիշային ցուցակը։ Կոսովոյի նախագահ Ատիֆատե Ջահջագան նրան պարգևատրել է «Հայրենիքի առջև մատուցած ծառայությունների համար» նախագահական մեդալով։ 2016 թվականի օգոստոսի 7-ին դարձել է Կոսովոն ներկայացնող առաջին մարզիկը, որը նվաճել է օլիմպիական խաղերի մեդալ։ 2012 թվականին մասնակցել է Լոնդոնի օլիմպիական խաղերին՝ ներկայացնելով Ալբանիան։ Օլիմպիադան եզրափակել է առանց մեդալի։


= Կարիերա =
Ծնվել է Պեչում (Կոսովո)։ 1999 թվականից սկսել է զբաղվել ձյուդոյով։ Նրա մարզիչն է Դրիտոն Կուկան։
2009 թվականին Կլիմենտիում տեղի ունեցած Աշխարհի պատանեկան առաջնությունում արժանացել է ոսկե մեդալի։ 2010 թվականին նա մասնակցել է 5-րդ Պատանեկան առաջնությանը և գրավել 9-րդ հորիզոնականը։ 2012 թվականի Լոնդոնի օլիմպիական խաղերում, նա պարտության է մատնել Ժաննա Սունբերին, բայց հետո պարտվել՝ Քրիստինա Լեգենտին։
2013 թվականին Ձյուդոյի աշխարհի առաջնությունում նվաճել է առաջին հորիզոնականը՝ եզրափակչում հաղթելով բրազիլացի Էրիկա Միրանդային։ Նա դարձել է անկախ Կոսովոյի պատմության առաջին չեմպիոնը։
2016 թվականին Կազանում տեղի ունեցած Ձյուդոյի Եվրոպայի առաջնությունում ստացել է ոսկե մեդալ։
2016 թվականին դարձել է Օլիմպիական խաղերի չեմպիոն։ Հետագայում, Կելմենդիին մեղադրել են դոպինգի մեջ, սակայն էքսպերտիզայի արդյունքում, դոպինգի ցուցանիշը եղել է թույլատրելի սահմաններում։


== Ծանոթագրություններ ==
Բելառուս-1

Բելառուս-1 (բելառուս․՝ Беларусь-1), Բելառուսի հիմնական պետական հեռուստաալիք։ Պատկանում է Բելառուսի ազգային հեռուստառադիոընկերությանը։ Հեռարձակվում է 1956 թվականի հունվարի 1-ից։ Եթեր է դուրս գալիս ամեն օր 6:00-2:00 ժամերին, հեռարձակումը իրականացվում է բելառուսերեն և ռուսերեն լեզուներով։


== Տես նաև ==
Բելառուս-2
Բելառուս-3
Բելառուս-24
ՆՏՎ Բելառուս
Համազգային հեռուստատեսություն
Նիժնեսոլենի (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Նիժնեսոլենի (այլ կիրառումներ)Նիժնեսոլենի (ռուս.՝ Нижнесоленый), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլդիրևսկի գյուղական համայնքի կազմի մեջ։
Նոթինգ Հիլ

Նոթինգ Հիլ (անգլ.՝ Notting Hill), 1999 թվականի ռոմանտիկ կատակերգություն։


== Սյուժե ==
Աննա Սքոթ (Ջուլիա Ռոբերտս)՝ աշխարհի ամենահայտնի կինոդերասանուհին։ Այն ֆիլմի դրվագները, որտեղ նա նկարահանվել է տպագրվում են ամեն մի ամսագրում. չի հասցնում նա կատարել որևէ քայլ, իսկ ողջ աշխարհն արդեն տեղյակ է դրա մասին։
Ուիլյամ Թեքեր (Հյու Գրանտ)՝ ճանապարհային ուղեցույցներ վաճառող խանութի սեփականատեր։ Կյանքը հեշտ չէ. հարևանդ պարզապես սարսափել է, և ամուսնուլուծությունից հետո Ուլիյամը որևէ կնոջ հետ հարաբերություններ չի ունեցել։
Նրանց երկուսին էլ թվում է, թե իրենց կյանքում պակասում է ինչ-որ բան կամ ինչ-որ մեկը։ Եվ երբ Աննայի և Ուլյամի ճանապարհները խաչվում են այնպիսի անսովոր վայրում, ինչպիսին Նոթինգ Հիլն է, ապա վերջին բանը, որ նրանք մտածում են՝ լինում է սիրավեպը։ Զույգը ստիպված է լինում լուծել անլուծելի խնդիրը. կարո՞ղ են երկու մարդիկ սիրել միմյանց, եթե նրանց հետևում է ողջ աշխարհը։


== Դերասանական կազմը ==


== Մրցանակներ ==
Ոսկե գլոբուս, 2000 թվական
Անվանակարգեր։

Լավագույն ֆիլմ (կատակերգություն և մյուզիքլ),
Տղամարդու լավագույն դեր (կատակերգություն և մյուզիքլ) (Հյու Գրանտ),
Կնոջ լավագույն դեր (կատակերգություն և մյուզիքլ) (Ջուլիա Ռոբերտս),Բրիտանական կինոակադեմիա, 2000 թվական
Հաղթող։

Հանդիսատեսի համակրանք,Անվանակարգեր։

Երկրորդ պլանի տղամարդու լավագույն դեր (Ռիս Իվանս),
Ալեքսանդր Կորդի անվան մրցանակ՝ որպես այդ տարվա բրիտանական լավագույն ֆիլմ։


== Ծանոթագրություններ ==


== Արտաքին հղումներ ==
Նոթինգ Հիլ ֆիլմը cinemania.am կայքում Archived 2020-03-15 at the Wayback Machine.
Նոթինգ Հիլ(անգլ.) ֆիլմը Internet Movie Database կայքում
«Նոթինգ Հիլ»(անգլ.) ֆիլմը allmovie կայքում:
«Նոթինգ Հիլ»(անգլ.) ֆիլմը Box Office Mojo  կայքում
Նոթինգ Հիլ(անգլ.) ֆիլմը Rotten Tomatoes կայքում
«Նոթինգ Հիլ»(անգլ.) ֆիլմը Metacritic կայքում:
«Նոթինգ Հիլ»-ի սցենարը (անգլ.)
Տոսկոլանո Մադեռնո

Տոսկոլանո Մադեռնո (իտալերեն՝ Toscolano-Maderno), կոմունա Իտալիայում, գտնվում է Լոմբարդիա մարզի Բրեշիա գավառում։ Բնակչությունը կազմում է 7004 մարդ։ Խտությունը կազմում է 125 մարդ/կմ²։ Տարածքը գրավում է 56 կմ²։ Փոստային ինդեքս՝ 25088, հեռախոսային կոդ՝ 0365։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կրասնոկամենկա (գյուղ, Թեոդոսիայի քաղաքային խորհուրդ)

Կրասնոկամենկա (ուկրաիներեն՝ Краснокамянка, Ղրիմի թաթարերեն՝ Qızıltaş), գյուղ Ուկրաինայի Ղրիմի Ինքնավար Հանրապետության Թեոդոսիայի քաղաքային խորհուրդում։ Բնակավայրը նախկինում նաև անվանվել է Կիզիլտաշ։
2001 թվականի տվյալներով Կրասնոկամենկա գյուղում բնակվում էր 1 192 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարինովկա

Բարինովկա (ռուս.՝ Бариновка), գյուղ Ռուսաստանի Սամարայի մարզի Նեֆտեգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մշակույթ (տարեգիրք)

Անվան այլ կիրառումների համար տե՛ս՝ Մշակույթ (այլ կիրառումներ)«Մշակույթ», ազգագրական տարեգիրք։ «Մշակույթ» գրատան հրատարակություն։ Լույս է տեսել 1948 թվականին, Ստամբուլում։ Խմբագիր-հրատարակիչ՝ Թ․ Ագատյան։ Տպագրել է հայագիտական, պատմագիտական հոդվածներ, դրվագներ Դանիել Վարուժանի, Երվանդ Օտյանի, Հակոբ Պարոնյանի կյանքից, նրանց անտիպ նամակները, ինչպես նաև Կոմիտասի, Սիամանթոյի, Ռ․ Սևակի ձեռագրերը։ Անդրադարձել է Գրիգոր Զոհրապի, Հ․ Ասատուրի և ուրիշների նամակներին ու գրագրություններին։
Ծոփագետ

Ծոփագետ, Բանուշ, Բանուշչայ, Բունուշչայ, Ծոբաց գետ, Ծոփա գետ, Ծոփա ջուր, Ջոբաց գետ, (վրաց.՝ ბანოშისწყალი), գետ Հայաստանի Լոռու մարզում, Դեբեդի ձախ վտակը։ Սկիզբ է առնում Լալվար լեռան հյուսիսարևելյան լանջերից, անցնում է Հայաստանի սահմանը և Վրաստանի տարածքում, անցնելով Գուլբաղ գյուղը Սադախլո ե/գ կայարավի մոտ (41°14′43″ հ. լ. 44°48′28″ ա. լ.) միախառնվում մայր գետին։ Երկարությունը 20 կմ է։ Սրա վերին հոսանքի ափին, Լալվարի փեշին են գտնվում հին Ծոբ ամրոցի և գյուղի ավերակները։


== Ծանոթագրություններ ==
Իլյա Անտոնով

Իլյա Անտոնով (դեկտեմբերի 5, 1992(1992-12-05), Տալլին, Էստոնիա)՝ էստոնացի ֆուտբոլիստ, կենտրոնական կիսապաշտպան, ով խաղում է  «Լևադա» ակումբի և Էստոնիայի ազգային հավաքականի կազմում։


== Ակումբի կարիերան ==
Հանդիսանում է  «Պումմա» ակումբի շրջանավարտ, երիտասարդական մակարդակով, նա նաև խաղացել է «Մերկուուր-Յունիոր», «Ֆլորա» (Ռակվեր), «Ուորիոր» (Վալգա) համար։ Միևնույն ժամանակ, սկսեցին խոսել  ավագ մակարդակով ավելի ցածր խմբի ակումբների հետ, «Արարատ», «Տամնե Ավտո 2», իսկ առաջին մասը «Պումա» 2010 թվականից։
19 տարեկանից խաղում է Էստոնիայի ուժեղագույն ակումբներից՝ Տալլինի «Լևադա»-ի համար, որի կազմում բազմիցս արժանացել է առաջնության մեդալների։


== Միջազգային կարիերա ==
Առաջելույթել է ունեցել Էստոնիայի առաջին թիմում  2012 թվականի  նոյեմբերի 8-ին Օմանի հավաքականի  դեմ խաղում։  Կարճատև ընդմիջումից  հետո հետ է կանչվել ազգային հավաքականի կազմ գարնանը 2014 թվականին, և ինքը մասնակցել է ազգային հավաքականի բոլոր 14 հանդիպումներում : 2015 թվականի հոկտեմբերի 17-ին, Սենթ  Քիթսը և Նևիսի դեմ խաղում  խփեց իր առաջին գոլը Էստոնիայի հավաքականում։


== Նվաճումներ ==
Էստոնիայի չեմպիոն 2013, 2014
Էստոնիայի մրցանակակիր 2012, 2015
Էստոնիայի Կուբկա ունեցող 2012, 2014
Էստոնիայի Սուպերկուբկա ունեցող 2013, 2015


== Ներկայացումների վիճակագրություն ==


=== Միջազգային վիճակագրություն ===
2016 թվականի դեկտեմբերի 9-ի տվյալներով


== Ծանոթագրություններ ==


== Արտաքին հղումներ ==
Պաշտոնական կայքը ЭФС (էստոներեն)
Ֆուտբոլիստի էջը FootballFacts.ru կայքում
Ֆուտբոլիստի էջը soccerway.com կայքում(անգլ.)
կայքը national-football-teams.com
Պաշտոնական կայքը Էստոնիայի ֆուտբոլի
Կուլլամյաե (գյուղ, Յիելեհտմե շրջան)

Անվան այլ կիրառումների համար տե՛ս՝ ԿուլլամյաեԿուլլամյաե (էստ․՝ Kullamäe), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բլազիուսի պայտաքիթ չղջիկ

Բլազիուսի պայտաքիթ չղջիկ կամ Միջերկրածովյան պայտաքիթ (լատ.՝ Rhinolophus blasii), չղջիկների ենթակարգի պայտաքիթ չղջիկների ընտանիքին պատկանող կաթնասուն կենդանի։ Գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Հյուսիսային և Արևելյան Աֆրիկայում, Հարավային Եվրոպայում, Առաջավոր, Փոքր և Միջին Ասիայում, Իրանուն, Աֆղանստանում։
Հայաստանում հաճախ հանդիպում է Սյունիքի մարզի և Լեռնային Ղարաբաղի սահմանամերձ ոչ շատ խորը խորշերում և քարանձավներում։


== Կենսակերպ ==
Հիմնականում քարանձավաբնակ է, սակայն հանդիպում է նաև ժայռերի ճեղքերում։ Որպես ապաստարան օգտագործում է նաև անմարդաբնակ շինությունների խոնավ նկուղները, տանիքները, պատերի ճեղքերը։ Վարում է մթնշաղագիշերային կենսակերպ։ Գաղութներ կամ կուտակումներ չի առաջացնում։


== Արտաքին կառուցվածք ==
Մեջքային հատվածում մորթին չափազանց բաց շագանակագույն է, իսկ որովայնի հատվածը՝ սպիտակածխագույն։ Մարմնի երկարությունը 53,2-58,2 մմ է, պոչինը՝ 27,1-32,2 մմ, նախաբազկինը՝ 47,8-50,5 մմ, պայտի լայնությունը՝ 6,8-8,9 մմ, քաշը` 9,6-7,1 գ։ Քթի վրա կա պայտանման գոյացություն, որի նշտարն ունի եռանկյունու տեսք և կողքերից սեղմված չէ։


== Սննդառություն ==
Սնվում է ոչ մեծ թիթեռներով, երկթևանիներով և մանր բզեզներով, թաքստոցներում՝ սարդերով, նեպուկներով, մրջյուններով, ճանճերով։


== Բազմացում ==
Բազմանում է տարին 1 անգամ, ծնում 1 ձագ, որը մերկ է, կույր, անպաշտպան։


== Նշանակություն ==
Կարևոր նշանակություն ունի կենսացենոզների դինամիկ հավասարակշռության պահպանման գործում և որպես վնասատու միջատների դեմ պայքարի կենսաբանական միջոց։


== Պահպանություն ==
Հազվադեպ, անհետացող, չուսումնասիրված տեսակ է, որը գրանցված էր ԽՍՀՄ-ի Կարմիր գրքում։ ԲՊՄՄ Կարմիր ցուցակում ընդգրկված է քիչ մտահոգող կարգավիճակով և գնահատվում է որպես վտանգված տեսակ։
Պահպանվում է «Արևիկ» ազգային պարկում։


== Ծանոթագրություններ ==